paragraph_text: Babine Indijanci čije ime znači 'thick-lipped person' dobili su ime po tome što su uobičavali nositi labrete, pločice koje se nose umetnute u donjoj usnici i na taj ih način neprirodno šire, ovaj običaj bio je osobito raširen u Južnoj Americi kod Indijanaca Beiços de Pau, Suya, Botocudo i još nekih, ali ga je bilo i kod nekih Tlingita s Aljaske, dok su taj sami običaj oni kopirali od Tsimshiana. Običaji nošenja posmrtnih ostataka pokojnog supruga od strane njegove udovice, po kojima su Carrier Indijanci dobili ime, bijahu uobičajeni i kod ove grupe.